《李白祠迎送房词三章 其一 迎房》
明代·孙承恩

兰江兮悠悠，望夫君兮中洲。药房兮芝宇，辛夷为橑兮桂为柱。

房之来兮风泠泠，建云旆兮骑长鲸。屋梁兮明月，恍夫君兮见颜色。

灵倏忽兮陟降，俨左右兮不可以像。灵惠我兮勿夷犹，灵不顾兮我心则忧。

作者简介：（1485—1565）松江华亭人，字贞父(甫)，号毅斋。孙衍子。正德六年进士。授编修，历官礼部尚书，兼掌詹事府。嘉靖三十二年斋宫设醮，以不肯遵旨穿道士服，罢职归。文章深厚尔雅。工书善画，尤擅人物。有《历代圣贤像赞》、《让溪堂草稿》、《鉴古韵语》。